als_Latn dik_Latn azb_Arab
Kryeministri Edi Rama ka reaguar për herë të parë pas shkarkimeve me urdhër të ministrave teknikë të PD-së, për zyrtarë të administraës, përfaqësues të PS në Tatime, Arsim e Shëndetësi, për përfshirje në fushatë.
Teksa ishte në një takim me sipërmarrës të Shëngjinit, Rama ka thënë se ligji është I qartë dhe nuk lë fare vend për debate.
”Pas orarit të punës secili ka të drejtë të bëjë atë që mendon si qytetar për zgjedhjet, mësuesit kanë të drejtën e tyre, drejtorët e shkollave absolutisht kanë të drejtë që pas orarit të mësimit, të punës, të bëjnë çfarë të duan”- tha prerë Rama.
Ai theksoi se nuk duhet kthyer kjo në histori. “Nuk e kthejmë këtë histori, doli mësuesi në foto me këtë, doli drejtori me atë, pas punës secili ka të drejtën e vet. A në orarin e punës, e kemi thënë prerë, nuk tolerohet”- tha ai.
Rama ka kerkuar besimin e shqiptareve per PS. “Siç luftuam dhe fituam për Vetingun, do të luftojmë e fitojmë për të rritur ekonominë dhe punësimin si asnjëherë më parë. Kemi bërë shumë. Më shumë akoma mbetet për të bërë. Po ka edhe shumë për të humbur, nëse #PartiaSocialiste nuk mban, pa të tjerë në prehër, timonin e reformave”- tha Rama.
als_Latn als_Latn als_Latn als_Latn als_Latn